Document ID: /roh_data/filtered/fineweb-2-filterrobots_roh.jsonl.gz/4219

La dumengia passada ha Breel Embolo anc dà 83 minutas per ses club en la Bundesliga, tar la partida Schalke cunter Frankfurt. Uss ha in’examinaziun en il champ da la naziunala a Lugano mussà, ch’Embolo ha ina fractura vi dal pe sanester.
Uschia vegn Breel Embolo a mancar a la naziunala en il gieu da test cunter il Katar la mesemna che vegn. Ed era en il gieu da la Nations League la dumengia cunter la Belgia, na vegn l’attatgader da 21 onns betg ad esser da la partida.
Schär e Rodriguez?
Tar dus ulteriurs giugaders da la naziunala svizra datti anc ensainas da dumonda sch’els pon giugar u betg. Fabian Schär ha rut l’oss dal nas, e Ricardo Rodriguez ha problems da la coissa e dals adducturs.
RR novitads 16:00